Den Vest-Sjællandske Avis, 1835-07-14
Ældre Efterretninger melde, at Don Karlos har selv overtaget Kommanden efter Zumala Carrequis Død. Som det synes bliver han sat i Forlegenhed ved Jalousien imellem de Generaler, som tragte efter den øverste Kommandoes: Hovedqvæstionen er, om han vil vælge en Basker eller en Person fra en anden Provins. J det første Tilfælde holder han det provinsielle Element i Opstanden opret (Baskernes Privilegier, som de øvrige Spanier misbillige); i det andet kunde han mueligen opbringe de baskiske Tropper imod sig, og de kunde forlade hans Fahne. - Moniteur de Commerce meddeler følgende Udtog af et Brev fra Bilbao af 30te Juni, Vi blive beleirede af hele Factionen fra Navarra, Guipuzcoa, Alava og Biscaia; men vi frygte ikke for Fienden, da han er feig; imedens Enthusiasmen besiæle os; vi have Levnetsmidler og Monition i Overflødighed. Dronningens Generaler komme os ikke til Hielp; vi glæde os derover, fordi Hæderen for vort Forsvar er os allene overladt. J de sidste 14. Dage, sover ingen i sit eget Huus; jeg har siden Beleiringens Begyndelse kun seet min Kone og mine Børn to Gange, i hvormeget det end smerter mig. De skal være uden Bekymring; De kan være overbeviist om, at Fienden ikke vil trænge ind i vor Stad. - Moniteuren og Journal de Paris melde halvt officielt: At den franske Minister for de udenlandske Anliggender, og den spanske Ambassadeur i Paris, Hertugen af Frias, have afsluttet den 28de Juni en Overeenskomst om at overlade Udlændinger nes Legion til Spanien. Men ved denne Convention bliver Hertugen endnu ikke bemyndiget til at foretage Hvervinger i Frankerige uden først at have faaet nærmere Jnstruktioner fra Madrid. Krigsskibe afgaae til Algier for at afhente Legionen, men General Desmichels har vægret sig ved at overtage Kammandoen over den. – Mange Udlændinger, skulle være ankomne igiennem Antwerpen for at tage Krigstieneste under Oberst Evans. - Man har faaet Efterretninger fra Madrid af 27de Junii. Det nye Ministerium har ikke taget videre kraftfulde Forholdsregler end at Krigsministeren, Hertugen af Alhumade (Amarillas), har udstædet et Dekret om Oprettelsen af militaire Kommissioner. Det madridtiske Blad Ecodel Commercio, har i en Artikel, som har passeret Censuren, erklæret sig misfornøiet med, at de Franskes Konge har afslaget den direkte Jntervention, og truer med at Spanien vil i Nødsfald styrte sig ind i Revolutionen. Den engelske Gesandt har erklæret, at de hvervede Tropper ikke kunne lande Spanien førend i August. En Franskmand ved NanDumarre er ankommen til Madrid for at tilbyde Regieringen at ville hverve 500 Polakker til dens Tieneste. - Det nye Ministerium har tilbudt General Morillo Kommandoen over Armeen; hans Svar forventes. Dronning-Regentinden lever meget indgetogen i Aranjuez; af det diplomatiske Korps opholde sig der kun den franske Ambassadeur og den danske Legations-Secretair. De østerrigske, neapolitanske og sardinske Legations=Secretaire have aflagt et Besøg hos Greven af Torren, og ere blevne modtagne med Galanterie. Under alle disse Troubler er Christi Legemsfest bleven celebreret med al muelig Pomp i Madrid; Lærred var spændt over alle de Gader hvorigiennem den passerede; 336 Tig germunke og 84 Præster forherligede den; i Kongens Sted gik denne Gang Hertugen af Baylen (Castannos), Marqvien af Santa Cruz, og Hertugen af Villa Hermosa, alle tre decorede med Ordenen af den gyldne Blitz.